ভোটের আগেই ভাঙন, বিজেপিতে আপের ৮ বিধায়ক

নয়াদিল্লি: দিল্লিতে (Delhi) বিধানসভা নির্বাচনে আপ (AAP)-এ ধস। চাপ বাড়ালেন আম আদমি পার্টির আট বিধায়ক (MLA)। শুক্রবার আপ থেকে পদত্যাগ করার পরেই শনিবার বিজেপিতে (BJP) যোগ দেন তারা।

ফলে নির্বাচনের (Election) আগেই এই ঘটনায় অস্বস্তিতে কেজরিওয়াল (Kejriwal)। বাজেটের দিনই বিজেপির সদর দফতরে গিয়ে সদবলের যোগ দেন এই আট আপ বিধায়ক।

আরও পড়ুন: ‘পরামর্শ ভুলে গেছে, শুধু টাকার পিছনে দৌড়চ্ছে’, কেজরি প্রসঙ্গে বিস্ফোরক আন্না হাজারে

দলত্যাগী বিধায়ক বন্দনা গৌর জানিয়েছেন, কেজরিওয়াল এবং আপের প্রতি বিশ্বাস হারিয়ে ফেলায় এই সিদ্ধান্ত। তবে আপের দাবি, আসন্ন বিধানসভা নির্বাচনে তারা টিকিট না পেয়ে দল ছেড়েছেন।

বন্দনা ছাড়াও আপ ছাড়ার সিদ্ধান্ত নেন আদর্শ নগরের বিধায়ক পবন শর্মা, মেহরৌলীর বিধায়ক নরেশ যাদব, মাদিপুরের বিধায়ক গিরিশ সোনি, ত্রিলোকপুরীর বিধায়ক রোহিত কুমার, জনকপুরীর বিধায়ক রাজেশ ঋষি, কস্তুরবা নগরের বিধাক মদন লাল এবং বিজিওসানের বিধায়ক বিএস জুন।

এই আটজনের মধ্যে কেজরিওয়াল এবার সাত বিধায়ককেই ভোটে টিকিট না দিয়ে নতুন মুখ এনেছেন। আদর্শনগর থেকে টিকিট দেওয়া হয়েছে মুকেশ গোয়েলকে। জনকপুরীর আপ প্রার্থী প্রবীণ কুমার, বিজিওসান থেকে সুরেন্দ্র ভরদ্বাজকে টিকিট দিয়েছেন কেজরী।

পালামে বন্দনার জায়গায় এ বার আপের টিকিটে প্রতিদ্বন্দ্বিতা করবেন যোগিন্দর সোলাঙ্কী। মেহরৌলীর বিধায়ক নরেশকে প্রথমে টিকিট দিয়েছিল আপ। কিন্তু পরে এক দুর্নীতি মামলায় তাঁর নাম জড়ানোয় কেজরিওয়াল নরেশকে সরিয়ে তার জায়গায় নরেশকে সরিয়ে টিকিট দেন মহেন্দ্র চৌধুরিতে টিকিট দেন।